2012.gada .decembrī Rīkojums Nr.

Rīgā (prot. Nr. .§)

**Par klasiskā cūku mēra uzliesmojuma apkarošanas pasākumu organizēšanu Krāslavas un Dagdas novadā**

1. Pieņemt zināšanai valsts galvenā pārtikas un veterinārā inspektora Māra Baloža sniegto ziņojumu.

 2. Iekšlietu ministrijai organizēt tās padotībā esošo iestāžu dalību valsts galvenā pārtikas un veterinārā inspektora izsludinātās karantīnas pasākumu, kas noteikti ar 2012.gada 27.novembra rīkojumu Nr.121 „Par karantīnas noteikšanu, ierobežojumiem un kontroles pasākumiem”, nodrošināšanā:

 2.1. Valsts policijai izveidot kontrolposteņus uz autoceļiem, kas šķērso klasiskā cūku mēra karantīnas zonu un nodrošināt amatpersonu dežūras tajos;

 2.2. Valsts policijai veikt no karantīnas zonas izbraucošo transportlīdzekļu pārbaudes;

 2.3. Valsts ugunsdzēsības un glābšanas dienestam nodrošināt atbalstu Pārtikas un veterinārajam dienestam dzīvnieku līķu sadedzināšanas gadījumos;

 2.4. organizēt policijas darbinieku iesaistīšanu sabiedriskās kārtības nodrošināšanā apkarošanas pasākumu īstenošanas laikā klasiskā cūku mēra skartajās novietnēs, ja to īpašnieki nepakļaujas Pārtikas un veterinārā dienesta veterināro inspektoru norādījumiem;

 2.5. nodrošināt pastiprinātu autotransporta kravu pārvadājumu kontroli pierobežas teritorijā;

 2.6. apzināt atbildīgos valsts materiālo rezervju glabātājus par resursu iespējamu iesaistīšanu.

3. Vides aizsardzības un reģionālās attīstības ministrijai nodrošināt klasiskā cūku mēra apkarošanas ietvaros nogalināto un nobeigušos dzīvnieku aprakšanas un/vai sadedzināšanas vietu saskaņošanu.

4. Saskaņā ar Publisko iepirkumu likuma 3.panta trešās daļas 2.punktu atļaut Pārtikas un veterinārajam dienestam bez iepirkuma procedūras izsludināšanas iegādāties nepieciešamos materiālus klasiskā cūku mēra apkarošanai un ierobežošanai.

5. Šī rīkojuma 4.punktā minēto procedūru Pārtikas un veterinārais dienests piemēro pēc atsevišķa Ministru kabineta rīkojuma pieņemšanas.

Ministru prezidents V.Dombrovskis

Zemkopības ministre L.Straujuma

2012.12.04. 9:52

O.Vecuma-Veco

67027551, Olita.Vecuma-Veco@zm.gov.lv